อาหารจานเด็ดประจำเมืองมะละกา ก็คือ Hainanese Chicken + Rice Balls นั่นเองค่ะ หรือก็ข้าวมันไก่นั่นแหละ แต่ข้าวเค้าจะมีเอกลักษณ์คือจะปั้นเป็นก้อนกลมๆ

สำหรับร้านนี้นี่เรียกได้ว่าเป็นร้านที่ดังที่สุดในเมืองมะละกาก็ว่าได้ค่ะ อ่านเจอว่าควรมากินที่ร้านตั้งแต่เช้า เพราะงั้นเช้านี้หลังจากจัดการธุระส่วนตัว ก็รีบเดินมาที่ร้านเลยค่ะ

ร้านสังเกตง่ายมาก อยู่ติดกับ Hardrock Cafe ค่ะ มาช่วงเช้า ก่อนเก้าโมง เข้านั่งได้เลยค่ะ ไม่มีคิว

ร้านนี้จะเป็นเอกลักษณ์อีกอย่างนึงค่ะ คือ เค้าจะจัด ข้าวและไก่ มาให้ตามจำนวนคนในกรุ๊ป โดยที่เราไม่ต้องสั่ง แต่หลังจากกินไปแล้ว จะสั่งเพิ่มก็ได้ไม่ผิดกติกาค่ะ

สำหรับเราไปคนเดียว เค้าก็จัดมาให้เลยค่ะ ไก่สับใส่จาน พร้อมด้วยข้าวมา 5 ก้อนกลม และถ้วยเล็กสำหรับตักน้ำจิ้มใส่ ซักพักก็จะมีคนมาถามเครื่องดื่ม ระหว่าง ชา หรือ กาแฟ เราก็สั่งกาแฟนมไปค่ะ .. ราคารวมทั้งหมด 9.4 myr นะคะ ทั้ง ไก่-ข้าว-ชานม

รสชาตินะ

- ข้าว ●● อร่อยค่ะ คือเค้าปั้นมาเป็นก้อนก็จริง แต่มันไม่แน่นนะคะ มันนุ่มๆ เหนียวๆ หอมน้ำซุปมากๆ เลยค่ะ

- ไก่ ●● อร่อยแต่ก็ไม่ปลื้มมากนะคะ เพราะเป็นเนื้อส่วนอก ก็จะแน่นๆ แต่ตรงหนังเค้าอร่อยอะ เค็มๆ มันๆ น้ำจิ้มก็จะเป็นพริก-ขิง-น้ำส้ม เผ็ดๆ เปรี้ยวๆ รวมๆ ก็อร่อยดีค่ะ

- ชานม ●● ชอบค่ะ เพราะหอมชาและที่สำคัญไม่หวานมาก ดื่มได้เรื่อยๆ

โดยรวมก็โอเคนะคะ จริงๆ ก็มีอีก 2-3 ร้านใกล้ๆ กันที่ขายข้าวมันไก่แบบนี้ แต่เราก็ไม่ได้ลองอะ เพราะนโยบายส่วนตัวเวลามาเที่ยวคือ จะไม่กินเมนูซ้ำ 555 เพราะงั้นไม่สามารถบอกได้เหมือนกันค่ะว่าร้านนี้อร่อยที่สุดรึเปล่า